Pera
Peia, (primma d'u xix sec Peyra, da u grego Πέpa) ciamâ ascì cu-a furma italianizante Pera, çitè cumerciäle zeneise a e pórte de Custantinòpuli bizantinn-a, custruìa insc'ou colle de Galata de là d'u Córnu d'Ou, cöita cun a capitäle de l' Imperu Rumàn d'Uriente , in t'u 1453 , in t'e man d'i Türchi ottumäni.
Pera a l'éa inn-a vêra çitè in t'a çitè, legalmente, in sustansa, semi-autónuma e semi-indipendente, furtificä cun puderuse miagge e tûri (ancùn inchö a se pö amiä a Tûre de Galata , erta ciü de 60 métri). Da Pera i dipendèivan amministrativamente tütte e culónie d'u Mä Neigru ( Caffa ascì ), e gh'ävan i sö interessi sustansialmente tütti i mercanti ligüri cun interèsci in t'u Mediterraneu Urientäle o, l'è ciaeu, in t'u Mä Neigru, cun fùndeghi pe e mercansìe.
A Pera i Zeneixi i attìvan ascì inn-a zecha.
Au mumentu de l'invaxùn da pärte di Türchi, u Cunsule u prucläma a neutralitè de Pera, sensa méttise da-a pärte de l'imperatu' bisantin ch'u sta sercandu inn-a difeisa disperä ascì che illógica (scinn-a a-a mórte de lé mêximu in cumbattimentu).
Cun quésta móssa e grassie a in abiliscimu trâvaggiu de diplumasìa i abitanti i l'an in t'u cumplèssu särva a vitta e qarched'ün ascì bunn-a pärte d'i béni, e a survaviviä, pe' ancun inn-a çinquantenn-a d'anni, inn-a mudesta attivitae mercantile zeneise in t'a növa Istanbul. Grassie a nümerusi atti nutarili, emmu ancùn inchö a puscibilitae de cunusce diverse facce d'a vitta mediêväle de Pera zeneise capitäle finansiaria cuscì impurtante pe' l'imperu culuniäle zeneise.
A Istanbul , in ciü ch'a-a dita Tûre de Galata , u se pö amiä u palassiu binellu d'u Palassiu d'e Cumpere de Zena, deré au Palassiu de San Zorzu.
tum_Latn lij_Latn lij_Latn lij_Latn lij_Latn lij_Latn lij_Latn